شه‌فه‌ق نيوز/ ئه‌لكسه‌نده‌ر لۆكاشينكۆ سه‌رۆك دوڵه‌ت بيلاڕوسيا، گه‌مه‌ وه‌ ڤايرۆس كۆرۆناى تازه‌(كۆڤيد 19)كرد، ك زوورم ده‌وڵه‌ته‌يل جه‌هان وه‌پيه‌و ناڵنن و بويه‌سه‌ هووكار گيان له‌ده‌سداين هه‌زاران كه‌س و داوا له‌ ملله‌ته‌گه‌ى كرد ڤۆدگا بخوه‌ن و بچنه‌ بان كاره‌يليان.
له‌ى باوه‌ته‌و، رووژنامه‌ى واشنتۆن پۆست ئه‌مريكى، باس له‌ لێدوانه‌يل سه‌رۆك بيلاڕوسيا كرد ك له‌تى وتگه‌: مقه‌يه‌تى له‌ له‌ش خوه‌د بكه‌ له‌ڕێ چگن وه‌ ساونا و خواردن ڤۆدگا و بچووه‌ بان كاره‌گه‌د.
جى باسه‌، بيلاڕوسيا وه‌رده‌وامه‌ له‌ وازكردن مه‌رزه‌يلێ و مه‌ردميش ئه‌چنه‌ بان كار ك هه‌رچه‌نى ده‌يان حاڵه‌ت تويشهاتن وه‌ ڤايرۆس كۆرۆنايش له‌ وڵاته‌گه‌ تۆمار كرياگه‌و هيمان تائيسه‌يش شانۆ و ده‌زگايه‌يل سينه‌مايش دانه‌خريانه‌.
